ক'ৰ'না ভাইৰাছৰ আতংকই সমগ্ৰ বিশ্ব জুৰি ক্ৰমশঃ প্ৰসাৰিত হোৱাৰ সময়তে এখন ৰাষ্ট্ৰৰ ৰাষ্ট্ৰ প্ৰধানে নিজৰ দেশবাসীলৈ আগবঢ়াইছে এক বিশেষ পৰামৰ্শ।
হেণ্ডচেক বাদ দি নমস্কাৰ দিবলৈ পৰামৰ্শ আগবঢ়োৱা এই ৰাষ্ট্ৰ প্ৰধান গৰাকী হ'ল ইজৰাইলৰ প্ৰধানমন্ত্ৰী বেঞ্জামিন নেতান্যাহু।
এখন সংবাদমেলত প্ৰধানমন্ত্ৰী বেঞ্জামিনে মাৰাত্মক ক'ৰ'না ভাইৰাছ প্ৰতিৰোধৰ বাবে দেশবাসীলৈ বিভিন্ন বিধান আগবঢ়ায়। প্ৰধানমন্ত্ৰী গৰাকীয়ে হেণ্ডেচকৰ সলনি ভাৰতীয় পৰম্পৰাগত নমস্কাৰ ব্যৱহাৰ কৰিবলৈ আহ্বান জনাইছে দেশবাসীক। হেণ্ডচেকৰ দ্বাৰা ক'ৰ'না ভাইৰাছ সংক্ৰমণ হোৱাৰ সম্ভাৱনা থাকে, কিন্তু নমস্কাৰ প্ৰদান কৰিলে এই সংশয়ৰ পৰা আঁতৰি থাকিব পাৰি। প্ৰধানমন্ত্ৰী বেঞ্জামিনে কয়।
মধ্য পাচ্য দেশ ইজৰাইলত এতিয়ালৈকে ১৫ গৰাকী ক'ৰ'না ভাইৰাছ আক্ৰান্ত ব্যক্তিক চিনাক্ত কৰা হৈছে আৰু প্ৰায় ৭০০০ লোকক এই মাৰাত্মক ভাইৰাছৰ সংক্ৰমণৰ পৰা ৰক্ষা কৰিবলৈ নিৰাপদ স্থানত ৰখা হৈছে।
উল্লেখ্য যে বিশ্ব জুৰি ইতিমধ্যে প্ৰায় ৩০০০ লোক ক'ৰ'না ভাইৰাছত আক্ৰান্ত হৈ মৃত্যু হৈছে। এই পৰ্যন্ত প্ৰায় ৯০,০০০ লোক এই ভাইৰাছৰ দ্বাৰা আক্ৰান্ত হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
